Sylva
Sylva (rus. Сылва) – upė Rusijoje, Sverdlovsko srityje ir Permės krašte; Čiusovajos kairysis intakas. Prasideda Viduriniojo Uralo vakariniuose šlaituose. Vingiuoja šiaurės vakarų, pietvakarių kryptimis. Įteka į Kamos tvenkinio Čiusovajos įlanką. Pagrindiniai intakai: Vogulka, Irgina, Irenė, Babka, Kišertka (kairieji), Barda, Šakva (dešinieji). Vanduo skaidrus, tėkmė greita, daug slenkstėtų vietų, seklumų. Vaga labai vingiuota. Pakrantėse būdingi kartsiniai reiškiniai, yra keletas urvų, tarp jų – Kunguro urvas. Upė užšąla spalio pabaigoje ar lapkritį, o atitirpsta antroje balandžio pusėje. Laivuojama 74 km nuo žiočių ruože. Prie Sylvos įsikūręs Kunguro miestas.